CELEX: 62017CN0002
Language: hu
Date: 2017-01-02 00:00:00
Title: C-2/17. sz. ügy: A Tribunal Superior de Justicia de Galicia (Spanyolország) által 2017. január 2-án benyújtott előzetes döntéshozatal iránti kérelem – Instituto Nacional de la Seguridad Social kontra Tesorería General de la Seguridad Social és Jesús Crespo Rey

3.4.2017   
            
            
               HU
            
            
               Az Európai Unió Hivatalos Lapja
            
            
               C 104/33
            
         A Tribunal Superior de Justicia de Galicia (Spanyolország) által 2017. január 2-án benyújtott előzetes döntéshozatal iránti kérelem – Instituto Nacional de la Seguridad Social kontra Tesorería General de la Seguridad Social és Jesús Crespo Rey
   (C-2/17. sz. ügy)
   (2017/C 104/47)
   Az eljárás nyelve: spanyol
   
      A kérdést előterjesztő bíróság
   
   Tribunal Superior de Justicia de Galicia
   
      Az alapeljárás felei
   
   
      Fellebbező fél: Instituto Nacional de la Seguridad Social
   
      Ellenérdekű felek: Tesorería General de la Seguridad Social, Jesús Crespo Rey
   
      Az előzetes döntéshozatalra előterjesztett kérdések
   
   
               1)
            
            
               A szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) XI. melléklete [G. pontjának 2. alpontjában] [Spanyolország, (2) bekezdés] hivatkozott, „az időben legközelebb eső spanyolországi járulékalap” kifejezés hatálya alól kizártnak kell-e tekinteni az olyan belső spanyol szabály alkalmazásából eredő járulékalapokat, amely szerint a visszatért migráns munkavállaló, akinek a ténylegesen teljesített utolsó spanyol járulékfizetései meghaladták volna a legalacsonyabb járulékalapokat, csak a legalacsonyabb alapoknak megfelelő járulékfizetés fenntartására vonatkozó megállapodást írhat alá, míg ha belföldi munkavállaló lenne, magasabb járulékalapokról szóló megállapodás megkötésének lehetőségét ajánlották volna fel számára?
            
         
               2)
            
            
               Az előző kérdésre adandó igenlő válasz esetén, a 2004. április 29-i 883/2004/EK európai parlamenti és tanácsi rendelet XI. melléklete [G. pontjának 2. alpontjával] [Spanyolország, (2) bekezdés] összhangban, a migráns munkavállalónak okozott vagyoni hátrány helyreállítása szempontjából megfelelő eszköznek tekinthető-e a megfelelő módon valorizált és ténylegesen teljesített utolsó spanyol járulékfizetések alapulvétele és a járulékfizetési időszaknak a járulékfizetés fenntartására vonatkozó megállapodás alapján semleges időszakként vagy szünetelésként történő minősítése?
            
         
      (1)  HL 2004. L 166., 1. o.; magyar nyelvű különkiadás 3. fejezet, 5. kötet, 72. o.